บาทเปิด 35.10 บาทต่อดอลล่าร์ แนวโน้มอ่อนค่า
เงินบาทเปิดตลาด 35.10 บาทต่อดอลล่าร์  แนวโน้มอ่อนค่าหลังดอลล์แข็ง รับข่าว"ทรัมป์"ชนะเลือกตั้งปธน.สหรัฐฯ
10 พ.ย. 2559

เงินบาทเปิดตลาด 35.10 บาทต่อดอลล่าร์  แนวโน้มอ่อนค่าหลังดอลล์แข็ง รับข่าว"ทรัมป์"ชนะเลือกตั้งปธน.สหรัฐฯ
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 35.10 บาท/ดอลลาร์ อ่อนค่าจากเย็นวานนี้ที่ระดับ 34.91 บาท/ดอลลาร์ เนื่องจากดอลลาร์กลับมาแข็งค่าเมื่อเทียบกับสกุลเงินหลักหลังมีแรงซื้อดอลลาร์กลับเข้ามาในตลาด
"เงินบาทอ่อนค่าจากเย็นวานนี้เกือบ 20 สตางค์ อยู่ในระดับอ่อนค่าสุดช่วง 3 สัปดาห์ที่ผ่านมา เนื่องจากดอลลาร์มีแรงซื้อกลับมาหลังตลาดย่อยข่าวผลเลือกตั้งประธานาธิบดีสหรัฐแล้วเชื่อว่านโยบายสุดขั้วของทรัมป์จะมีการคานอำนาจในรัฐสภา ส่งผลตรงกันข้ามจากเมื่อวานนี้" นักบริหารเงิน กล่าว
นักบริหารเงิน ประเมินกรอบการเคลื่อนไหววันนี้ไว้ระหว่าง 35.05-35.15 บาท/ดอลลาร์